Odense Adresse-Contoirs Efterretninger, 1815-10-20
Den 7de bleve begge de lovgivende Kamre med sædvanlig Høitidelighed aabnede. Hs. Majestæts Udkjørsel fra Thuillerierne forkyndtes med Kanonsalver; Generalstaben, aabnede Toget, der bestod af Prindserne, Ministrene &c.,de 100 Schweizeres Kompagnie omgav Kongens Vogn og Livgarder og Gensdarmer tilhest sluttede Toget. Ved Hs. Majestæts Jndtrædelse i Forsamlings=Salen løb uafbrudt, Raabet: leve Kongen, leve Bourbonnerne!" Pairerne og de Deputerede dannede et Amsiteter omkring Tronen. Efterat Enhver havde indtaget sin Plads, holdt Kongen en Tale, hvori Hs. Majestæt først berørte den ærefulde Fred, han i Fjor havde skaffet Frankerig, hvis lykkelige Følger forspildtes ved den paafølgende strafværdige Usurpation, hvorom Hs. Majestæt udlod sig saaledes: "Jeg tilstaaer, at hvis det havde været muligt, at denne Ulykke havde ramt Mig allene, vilde jeg have velsignet Forsynet. Mit Folks Hengivenheds Beviser i de meest kritiske Øieblikke have trøstet mig i mine personlige Lidelser; men mine Undersaatters og Børns Lidelser martre mit Hjerte, og for at gjøre en Ende paa denne Tilstand, der er endnu utaaleligere end Krigen, har jeg sluttet en Konvention med de Magter som efter Usurpatorens politiske Tilintetgjørelse endnu holde en stor Deel af vore Gebeet besat, hvilken uden Tilbagehold skal vorde Dem forelagt, saasnart den er bleven forsynet med de sidste Formaliteter. De, som hele Frankerig, ville indser den dybe Kummer, jeg maa have følt ved dette store Skridt; men mit Folks Sikkerhed gjorde samme nødvendig, og da jeg beqvemmede mig dertil, følte jeg hvilke Pligter det paalagde mig. Jeg har derfor befalet, at der for i Aar skal betales en betydelig Deel af min Civilliste til Statsskatten. Neppe var min Familie underrettet herom, for den ligeledes tilbød passende Bidrag. Lignende Jndskrænkninger har jeg befalet i alle mine Tjeneres Lønninger &c. Hs. Majestæt formanede derpaa til Lydighed imod den af ham nøie prøvede og svorne Konstitution. Ustridig - vedblev han - kan den, som alle menneskelige Indretninger, modtage Forbedringer men Jngen af Os glemme, at Nyhedssygen ofte gjør langt større Skade. Mange andre Gjenstande udkræve vor Virksomhed, saasom at gjenvække Agtelse for Religionen, at berolige Gemytterne, at rodfæste Friheden paa Lovenes Efterlevelse, befæste Krediten, organisere Armeen paa ny, læge Fædrelandets dybe Saar, sikre den indre Rolighed, til hvis Opnaaelse han opfordrede Forsamlingen til kraftigst Medvirkning. Efter Talen aflagde først Hertugerne af Angouleme, Berry og Orleans, derefter Pairerne og de Deputerede Eeden, som i det Væsentlige lød saaledes: "Jeg sværger Kongen Troskab, Konstitutions=Akten og Kongerigets Love Lydighed. Det Forslag af Pairen de ja Bourdonye Blossac og Julius af Polignae, at tilføie Eden: "Med Reservation henseende til den katholske Religion opvakte almindelig Muren. Det Første, som siden passerede, var at et Medlem(Hr. Domango) forlangte Ordet; men Hertugen af Riphelien bemærkede strax, som første Minister, at fra umindelig Tid var det anseet som stridende imod Monarkiets Love, at tale uden Kongens foregaaende Tilladelse; han maatte derfor først indhente Hs. Majestæts Befaling desangaaende. Noget derefter berettede Hertugen, at Kongen havde befalet, at Loven skulde følges og hermed blev dette Møde ophævet, som Kongen af Preussen, uden Uniform eller Ordener, allene ledsaget af 2 preussiske Officerer, ogsaa bivaanede i en lukt stoel paa Gallerierne. Det hedder rigtig nok, at Kongen blev modtaget med almindelig Jubel; at Man svang Hatte og Tørklæder, at Nationalgardens Grenaderer stak deres Huer paa Bajonet, terne, ligesom der og, da Kongen Dagen før kjørte i et høitideligt Optog til Notredamekirken, for her i Forening med Pairerne og de Deputerede at bivaane den høitidelige Messe, varede Flag og hvide Tørklæder ud af alle Vinduer, en ung Pige i en af Gaderne lod opflyve et Par hvid Duer i samme Øieblik Kongen kom forbi, og uagtet Stedets Hellighed kunde de enthusiastiske Franskmænd ikke engang her holde sig fra at raabe Kongen leve, men Al dette uagtet, havde Man dog ogsaa ved denne Leilighed den Ubehagelighed, at to velklædte unge Herrer tillode sig de uanstændigste Yttringer, da Kongen kjørte tilbage fra Kirken, og maatte arresteres, for, hedder det, at redde dem fra det forbittrede Folk.